Ստևիցա Ռիստիչ

Ստևիցա Ռիստիչ (, , ), մակեդոնացի ֆուտբոլիստ, հարձակվող։ Ունի նաև Սերբիայի քաղաքացիություն։

Ակումբային կարիերա 
Ստևիցա Ռիստիչը ֆուտբոլային կարիերան սկսել է իր հարազատ քաղաքի «Վրշաց» ակումբում։ 2003 թվականից մինչև 2006 թվականը խաղացել է մակեդոնական «Սիլեկս» ակումբում, որի կազմում երկու անգամ դարձել է Մակեդոնիայի առաջնության լավագույն ռմբարկու։ 2007 թվականին մեկնել է Հարավային Կորեա, որտեղ հանդես է եկել «Չոնբուկ Հյոնդե Մոտորս» և »Փհոհան Ստիլերս» ակումբներում։ Վերջինիս կազմում Ռիստիչը 2009 մրցաշրջանում հաղթել է ԱՖԿ Չեմպիոնների լիգայում։ 2010 թվականին տեղափոխվել է ուզբեկական «Բունյոդկոր»։ 2010 թվականի օգոստոսի 29-ին Ստևիցան եռամյա պայմանագիր է կնքել Պերմի «Ամկարի» հետ։ Նոր ակումբում Ստևիցա Ռիստիչն իր նորամուտը կատարել է սեպտեմբերի 16-ին՝ Սամարայի «Կռիլյա Սովետով» ակումբի դեմ խաղում և միանգամից աչքի ընկել խփած գոլով։ 2011 թվականի հուլիսի 6-ին երկամյա պամանագիր է կնքել «Սուվոն Բլյուուինգզ» ակումբի հետ և չորս օր անց խփել իր առաջին գոլը նոր ակումբում՝ աչքի ընկնելով իր նորամուտային խաղում։

Միջազգային կարիերա 
Մակեդոնիայի հավաքականում նորամուտը նշել է 2007 թվականի փետրվարի 7-ին՝ Ալբանիայի դեմ խաղում՝ դառնալով գոլի հեղինակ, որը հաղթանակ է բերել իր թիմին։

Ընդհանուր՝ 15 խաղ / 1 գոլ, 4 հաղթանակ, 3 ոչ-ոքի, 8 պարտություն

Ձեռքբերումներ 
 «Փհոհան Ստիլերս»
 ԱՖԿ Չեմպիոնների լիգայի հաղթող (1) – 2009
 «Ամկար»
 Պերմի երկրամասի երրորդ լավագույն ֆուտբոլիստ – 2010
 «Բունյոդկոր»
 Ուզբեկստանի չեմպիոն – 2010

Ծանոթագրություններ 

Մակեդոնացի ֆուտբոլիստներ
Սերբ ֆուտբոլիստներ
Հյուսիսային Մակեդոնիայի հավաքականի ֆուտբոլիստներ
Ամկար Պերմի ֆուտբոլիստներ
Ֆուտբոլի հարձակվողներ
Ռուսաստանի Պրեմիեր Լիգայի խաղացողներ